alexandrainst/scandi-wiki huggingface dataset:
Nordisk meisterskap

Nordisk meisterskap er det vanlege namnet på tevlingar som omfattar deltakarar frå dei nordiske landa: Noreg, Sverige, Danmark, Finland og Island, og også Færøyane.

Det har blitt arrangert nordiske meisterskap i mange ulike idrettar, og også i sjakk.

Idrett
Nordisk meisterskap i sjakk

Nordisk meisterskap i sjakk har blitt arrangert sidan 1897, for det meste anna kvart år. Turneringa har sidan 1899 blitt arrangert av Nordisk Sjakkforbund, og er som andre nordiske meisterskap ope for deltakarar frå dei nordiske landa, Noreg, Sverige, Danmark, Finland, Island og Færøyane.

Nordiske meisterskap i sjakk for born og ungdom
Sidan 1964 har det også blitt arrangerte årleg nordisk meisterskap for ungdomsskulelag, frå 1973 for gymnaslag/lag frå vidaregåande skule og frå 1990 for barneskulelag. Dette er konkurransar mellom det beste laget frå kvart land. 

Frå 1981 har det blitt arrangert årlege individuelle nordiske meisterskap for born og unge opp til 20 år, i 5 ulike aldersklasser. Også her deltar berre dei beste, to frå kvart land.

Tidlegare vinnarar
Under står år, namn, og nasjon på vinnaren.
Meisterskap avgjorde etter omkamp har merknad om dette.
1897 Sven Otto Svensson, Sverige
1899 Jørgen Møller, Danmark
1901 Jørgen Møller, Danmark 
1903 Johs. Giersing, Danmark
1905 A. H. Petterson, Sverige
1907 Paul S. Leonhardt, Tyskland
1909 Milan Vidmar, Graz
1912 Alexander Alekhine, Russland
1916 Paul S. Johner, Sveits
1917 Gustaf Nyholm, Sverige
1919 Rudolf Spielmann, Austerrike og Anton Olson, Sverige
1924 Aron Nimzowitsch, Danmark
1928 Karl Berndtsson, Sverige
1929 Gideon Ståhlberg, Sverige
1930 Erik Andersen, Danmark
1934 Aron Nimzowitsch, Danmark *
1934 Erik Andersen, Danmark
1936 Erik Lundin, Sverige *
1937 Erik Lundin, Sverige
1938 Gideon Ståhlberg, Sverige
1939 Gideon Ståhlberg, Sverige og Erik Lundin, Sverige
1946 Osmo Kaila, Finland
1947 Eero Böök, Finland
1948 Baldur Möller, Island
1950 Baldur Möller, Island
1953 Fridrik Olafsson, Island
1955 Bent Larsen, Danmark
1957 Olof Sterner, Sverige
1959 Svein Johannessen, Noreg
1961 Ingi R. Johannsson, Island
1963 Bjørn Brinck-Claussen, Danmark og Manne Joffe, Sverige
1965 Freysteinn Thorbergsson, Island
1967 Ragnar Hoen, Noreg
1969 Ole Jakobsen, Danmark
1971 Fridrik Olafsson, Island
1973 Bent Larsen, Danmark
1975 Sejer Holm, Sverige (Danmark)
1977 Lars-Erik Pettersson, Sverige
1979 Christer Niklasson, Sverige
1981 Knut J. Helmers, Noreg
1983 Curt Hansen, Danmark
1985 Simen Agdestein, Noreg
1987 Margeir Petursson, Island
1989 Simen Agdestein, Noreg
1992 Simen Agdestein, Noreg
1995 Curt Hansen, Danmark
1997 Johann Hjartarson, Island
1999 Tiger Hillarp Persson, Sverige
2001 Arthur Kogan, Israel og Evgenij Agrest, Sverige
2003 Evgenij Agrest, Sverige og Curt Hansen, Danmark
2005 Evgenij Agrest, Sverige
2007 Emanuel Berg, Sverige
2009 Peter Heine Nielsen, Danmark
2011 Jon Ludvig Hammer, Noreg
2013 Axel Smith, Sverige

Vinnarane av Nordisk turnering i 1934 og 1936 vart kåra til "Nordiske kongressmeistrar" då den nordiske meisteren frå 1930 Erik Andersen forsvarte tittelen i uavgjort tvekamp 2,5-2,5 mot Gideon Ståhlberg i 1934 og tapte den mot Erik Lundin i 1937.

Kjelder 
 Øystein Brekke: Nordisk sjakk i 100 år - Nordisk sjakkforbund 1899-1999, Norsk Sjakkforlag 1999, ISBN 82-90779-03-8
 Øystein Brekke: Norges sjakkforbund 75 år 1914-1989, Norges Sjakkforbund 1989, ISBN 82-991916-0-2
 Norsk Sjakkblad

sjakkturneringar
Nordiske meisterskap
Skipingar i 1897
Gorodovikovsk

Gorodovikovsk (russisk Городовиковск, kalmykisk Башнта) er ein by i Republikken Kalmykia i Russland med om lag 10 000 innbyggjarar. Han ligg ved elva Basjantenon, 240 km vest for Elista.

Han vart grunnlagd i 1872 som ein kalmykisk busetnad kalla Basjanta (russisk: Башанта). Han fekk status som urbanliknande busetnad i 1938. I 1971 fekk han bystatus og namnet vart endra til Gorodovikovsk etter den sovjetiske generalen Oka Gorodovikov, som var frå Kalmykia og som vart tildelt utmerkinga Helt av Sovjetunionen.

Kjelder 
 Delar av denne artikkelen bygger på «Gorodovikovsk» frå , den 30. januar 2009. 
 

Busetnader grunnlagde i 1872
Lagan i Russland

Lagan (russisk Лагань) er ein by i Republikken Kalmykia i Russland med om lag 14 000 innbyggjarar. Han ligg nokre få kilometer frå Kaspihavet.

Han vart grunnlagd i 1870 og fekk bystatus i 1963. Fram til 1991 heitte byen Kaspijskij.

Busetnader grunnlagde i 1870
Balabanovo

Balabanovo (russisk Балаба́ново) er ein by i Kaluga oblast i Russland med om lag 25 000 innbyggjarar. Han ligg ved elva Protva, rundt 80 km nordaust for Kaluga. 

Ermolino lufthamn ligg 5 km nordvest for byen.

Historie 
Landsbyen Balabanovo vart første gong nemnt tidleg på 1600-talet. Han voks til ein liten by med bygginga av jernbanen Moskva – Brjansk tidleg på 1900-talet. Jernbanestasjonen i byen vart opna i 1899. Balabanovo fekk bystatus i 1972.

Kjende folk frå Balabanovo 
 Pafnutij Tsjebysjov - russisk matematikar

Kjelder 
 Delar av denne artikkelen bygger på «Balabanovo» frå , den 30. januar 2009. 
 

Busetnader grunnlagde på 1600-talet
Borovsk

Borovsk (russisk Боровск) er ein by i Kaluga oblast i Russland med om lag 12 000 innbyggjarar. Han ligg ved elva Protva, rundt 80 km nord for Kaluga og 100 km sørvest for Moskva. 

Borovsk vart første gong nemnt på 1200-talet, som ein del av Fyrstedømet Rjazan. På 1300-talet var han eigd av Vladimir av Serpukhov, men hamna under Storfyrstedømet Moskva då barnebarnet hans Maria av Borovsk gifta seg med Vasilij II. 

I 1444 vart det kjende Pafnutievklosteret grunnlagd nær Borovsk. Dei sterke murane, tårna og den massive katedralen i klosteret har overlevd sidan Boris Godunov sitt styre. To kjende gammaltruande, erkeprest Avvakum Petrovitsj og bojarynja Feodosija Morozova, vart gravlagd ved dette klosteret på andre halvdel av 1600-talet. 

Av fortidsminne i Borovsk er den eldste trekyrkja i regionen og eit museum til Konstantin Tsiolkovskij, som budde og arbeidde her som lærar frå 1880–1891. Borovsk er nyleg vore kjend for måla fasadar på bygningane i sentrum, eit resultat av eit arbeid frå ein lokal målar.

Bakgrunnsstoff 
 Borovsk-klosteret
 Borovsk og kunstverda 

Busetnader grunnlagde på 1300-talet
Jukhnov

Jukhnov (russisk Ю́хнов), er ein by i Kaluga oblast i Russland med om lag 7000 innbyggjarar. Han ligg på høgre breidda av elva Ugra, ei sideelv til Oka, rundt 70 km nordvest for Kaluga. 

Busetnaden vart første gong nemnt i 1410. Han fekk bystatus i 1777.

Busetnader grunnlagde i 1410-åra
Kirov i Kaluga oblast

Kirov (russisk Ки́ров), tidlegare kjend som Pesotsjnja (russisk: Песо́чня), er ein by i Kaluga oblast i Russland med om lag 40 000 innbyggjarar. Han ligg ved elva Bolva, ei sideelv til Desna, rundt 140 km sørvest for Kaluga. 

Busetnaden Pesotsjnja vart grunnlagd i 1745. Han fekk bystatus og nytt namn, Kirov, til minne om Sergej Kirov i 1936.

Sjajkovka flybase ligg 20 km nord for byen.

Kjelder 
 Delar av denne artikkelen bygger på «Kirov i Kaluga oblast» frå , den 30. januar 2009. 
 

Busetnader grunnlagde i 1745
Kondrovo

Kondrovo (russisk Кондрово) er ein by i Kaluga oblast i Russland med om lag 17 000 innbyggjarar. Han ligg ved elva Sjanja, en sideelv til Ugra, rundt 40 km nordvest for Kaluga.

Historie 
Kondrovo vert nemnt første gong i 1613. I 1790 vart det bygt ein papirfabrikk i landsbyen og på slutten av 1800-talet var han kjend for produksjon av papir av høg kvalitet. Han fekk bystatus i 1938.

Økonomi og næringsliv 
Hovudnæringa i byen er framleis papirfabrikken KBK - Kodrovskaja Bumazjnaja Kompanija (russisk: Кодровская бумажная компания - КБК), som i dag framstiller pergament, notatbøker, toalettpapir og hygieneartiklar for kvinner.

Bakgrunnsstoff 
 Kondrovo på MojGorod.ru (russisk)

Kjelder 
 Delar av denne artikkelen bygger på «Kondrovo» frå , den 30. januar 2009. 
 

Busetnader grunnlagde i 1613
Kozelsk

Kozelsk (russisk Козе́льск) er ein by i Kaluga oblast i Russland med om lag 19 000 innbyggjarar. Han ligg ved elva Zjizdra, ei sideelv til Oka, 60 km sørvest for Kaluga. Delar av byer er ZATO, stengd for ålmenn ferdsel fordi 28. strategiske missildivisjon har sitt hovudkvarter der.

Historie 

Byen Kozelsk vart første gong nemnt i ei krønike i 1146, som ein del av Fyrstedømet Tsjernigov. Kozelsk vart kjend våren 1238 då den den sju år gamle fyrsten Vasilij, son av Titus, måtte forsvare byen mot armeen til Batu Khan. Batu Khan kalla Kozelsk ein «vond by» etter at innbyggjarane i byen hadde slåst mot angriparane i sju veker på rad og hadde drepe rundt 4000 av soldatane til fienden under omleiringa. Innbyggjarane i Kozelsk var kraftig i mindretal og nesten alle døydde under slaget.

I 1446 var Kozelsk mellombels underlagt Storhertugdømet Litauen. I 1494 vart byen etter kvart annektert av Storfyrstedømet Moskva. I 1607 var ein einingane til Ivan Bolotnikov stasjonert i Kozelsk og gjorde motstand mot armeen til tsaristane.

Klosteret Optina Pustyn ligg like ved byen. På 1800-talet vart klosteret vidkjend for «staretsen» sin. Under den andre verdskrigen vart det oppretta en leir for krigsfangar i klosteret, rekna for polske offiserar som vart tekne til fange av den raude armeen under den russiske invasjonen av Polen i 1939. Mellom april og mai 1940 overførte NKVD rundt 4 500 av dei til eit skogsområde i nærleiken av Katyn, der dei vart avretta i det som vart kjend som Katynmassakren. Dei gjenverande 200 offiserane vart sende til ein leir i Pavlisjtsjev Bor og så til Grjazovets. Byen var okkupert av tyske styrkar frå oktober 1941 til 27. desember 1941. Kozelsk vart fullstendig øydelagd, men vart gjenoppbygd etter krigen.

Kjelder 
 Delar av denne artikkelen bygger på «Kozelsk» frå , den 30. januar 2009.

Bakgrunnsstoff 

Busetnader grunnlagde på 1100-talet
Ljudinovo

Ljudinovo (russisk Людиново), er ein by i Kaluga oblast i Russland med om lag 40 000 innbyggjarar. Han ligg ved breidda av Lompad-reservoaret, som er danna av ei demning i elva Nepolot, rundt 140 km sørvest for Kaluga. 

Landsbyen Ljudinovo vart første gong nemnt i 1626. Han voks seinare til ein industriby og fekk bystatus i 1938.

Busetnader grunnlagde i 1626
Malojaroslavets

Malojaroslavets (russisk Малояросла́вец) er ein by i Kaluga oblast i Russland med om lag 30 000 innbyggjarar. Han ligg ved høgre breidda av elva Luzja, rundt 60 km nordaust for Kaluga.

Malojaroslavets vart grunnlagd på slutten av 1300-talet av fyrst Vladimir Andrejevitsj av Serpukhov og vart kalla Jaroslavets etter son hans Jaroslav. I 1485 vart byen annektert av Storfyrstedømet Moskva og namnet vart endra til Malojaroslavets for å skilje han frå Jaroslavl.

Under Napoleon sin invasjon av Russland vart slaget ved Malojaroslavets utkjempa i nærleiken av byen 12. oktober 1812.

Under den andre verdskrigen vart det òg utkjempa fleire harde kamper ved Malojaroslavets under slaget om Moskva i 1941–1942. Byen vart teken av den tyske armeen 18. oktober 1941 og vart gjenerobra av sovjetiske styrkar 2. januar 1942.

Kjelder 

 Delar av denne artikkelen bygger på «Malojaroslavets» frå , den 30. januar 2009. 

Busetnader grunnlagde på 1300-talet
Medyn

Medyn (russisk Медынь) er ein by i Kaluga oblast i Russland med om lag 8000 innbyggjarar. Han ligg ved elva Medyn, rundt 55 km nordvest for Kaluga. 

Den tidlegare flybasen Medyn-Adujevo låg 9 km nordaust for byen.

Historie 
Medyn vart første gong nemnt i historiske kjelder i 1386, då busetnaden gjekk frå fyrstedømet Smolensk til Storfyrstedømet Moskva. Landsbyen Medynskoje fekk byrettar i 1776.

Bakgrunnsstoff 
 Medyn på MojGorod (russisk)

Busetnader grunnlagde på 1300-talet
Mesjtsjovsk

Mesjtsjovsk (russisk Мещо́вск), er ein by i Kaluga oblast i Russland med om lag 4000 innbyggjarar. Han ligg ved elva Tureja, rundt 85 km sørvest for Kaluga. 

Han vart først nemnt i russiske kjelder i samband med den mongolske invasjonen i 1238. Katarina den store gav staden byrettar i 1776. 

Busetnader grunnlagde på 1200-talet
Mosalsk

Mosalsk (russisk Моса́льск) er ein by i Kaluga oblast i Russland med om lag 4000 innbyggjarar. Han ligg rundt 80 km vest for Kaluga (vegavstand: 103 km).

Historie 

Busetnaden vart første gong nemnd i historiske kjelder i 1231 som Masalsk (russisk: Масальск). Han vart senter for eit av Dei øvre fyrstedøma på 1300-talet. Etter at Ivan III av Storfyrstedømet Moskva annekterte fyrstedømet i 1493, emigrerte dei lokale fyrstane anten til Storhertugdømet Litauen (der dei vart kjend som Massalskifyrstane), eller til Moskva (der dei vart kjend som fyrstane Koltsov-Masalskij). Mosalsk fekk byrettar som ein del av Kaluga gubernija i 1776.

Det viktigaste landemerket i byen er Nikolaikatedralen frå 1818.

Bakgrunnsstoff 
 Mosalsk på MojGorod.ru (russisk)
 Russisk Forum (russisk)
 Bilete av Nikolaikatedralen

Kjelder 
 Delar av denne artikkelen bygger på «Mosalsk» frå , den 30. januar 2009. 
 

Busetnader grunnlagde på 1200-talet
Sosenskij

Sosenskij (russisk Сосенский) er ein by i Kaluga oblast i Russland med om lag 12 000 innbyggjarar. Han ligg rundt 90 km sørvest for Kaluga.

Busetnaden vart grunnlagd i 1952 under namnet Sjepelevskij (russisk Шепелевский), men namnet vart seinare endra til Sosenskij. Han fekk bystatus i 1991.

Busetnader grunnlagde i 1952
Spas-Demensk

Spas-Demensk (russisk Спас-Деме́нск), er ein by i Kaluga oblast i Russland med om lag 5000 innbyggjarar. Han ligg ved elva Demena, ei sideelv til Ugra, rundt 150 km vest for Kaluga. 

Spas-Demensk vart første gong nemnt i 1494 som busetnaden Demensk (russisk: Деме́нск). Han fekk det noverande namnet i 1855 og bystatus i 1917.

Busetnader grunnlagde i 1440-åra
Sukhinitsji

Sukhinitsji (russisk Сухи́ничи), er ein by i Kaluga oblast i Russland med om lag 16 000 innbyggjarar. Byen ligg ved elva Bryn, ei sideelv til Zjizdra, rundt 75 km sørvest for Kaluga. 

Busetnaden vart grunnlagd som ein landsby på første halvdel av 1700-talet. Han fekk bystatus i 1840. Han har hovudsakleg vokse i takt med utviklinga av jernbanen.

Geografi

Klima 

Busetnader grunnlagde på 1700-talet
Tarusa

Tarusa (russisk Тару́са) er ein by i Kaluga oblast i Russland med om lag 10 000 innbyggjarar. Han ligg ved venstre breidda av elva Oka, rundt 60 km nordaust for Kaluga. 

Tarusa har vore kjend i historiske kjelder sidan 1246, då han var hovudstad i eitt av Dei øvre fyrstedøma. Seinare flytta dei lokale herskarane sitt hovudsete til Mesjtsjovsk og Borjatino og Tarusa vart undelagt Storfyrstedømet Moskva på slutten av 1300-talet. Tarusa vart nytta som ei festning ved dei sørlege vegane inn mot Moskva frå 1400- til 1600-talet. 

Byen var okkupert av tyske styrkar mellom 24. oktober og 19. desember 1941.

Busetnader grunnlagde på 1200-talet
Zjizdra

Zjizdra (russisk Жи́здра), er ein by i Kaluga oblast i Russland med om lag 6000 innbyggjarar. Han ligg ved elva Zjizdra, rundt 180 km sørvest for Kaluga. 

Han fekk byrettar i 1777.

Busetnader grunnlagde på 1100-talet
Zjukov

Zjukov (russisk Жу́ков) er ein by i Kaluga oblast i Russland med om lag 12 000 innbyggjarar. Han ligg ved elva Ugodka, ei sideelv til Protva, rundt 65 km nordaust for Kaluga. 

Zjukov vart grunnlagd først på 1600-talet. Han har vore kjend som busetnaden Ugodskij Zavod (russisk: Уго́дский Заво́д, omsett: Ugodskij-fabrikken) sidan 1656 og vart oppretta i samband med bygginga av eit jernverk. I 1974 vart namnet endra til Zjukovo (russisk: Жуково) til ære for Georgij Zjukov og han fekk bystatus i 1997 og namnet vart samstundes endra til Zjukov.

Busetnader grunnlagde på 1600-talet
Viljutsjinsk

Viljutsjinsk (russisk Вилючинск) er ein lukka by i Kamtsjatka kraj i Russland med om lag 25 000 innbyggjarar. Han ligg på andre sida av Avatsjabukta frå den mykje større byen Petropavlovsk-Kamtsjatskij.

Byen vart grunnlagd i 1968 og er 404 km² i areal.

Bakgrunnsstoff 
 Kart over området rundt Viljutsjinsk

Busetnader grunnlagde i 1968
Lukka byar
Jelizovo

Jelizovo (russisk Е́лизово) er ein by i Kamtsjatka kraj i Russland med om lag 40 000 innbyggjarar. Han ligg ved elva Avatsja 32 km nordvest for Petropavlovsk-Kamtsjatskij. 

Staden vart grunnlagt i 1848 som landsbyen Staryj Ostrog (russisk: Ста́рый Остро́г), men namnet vart endra til Zavojko (russisk: Заво́йко) i 1897, etter den russiske admiralen Vasilij Zavojko som leia forsvaret av Petropavlovsk i 1854. Landsbyen fekk nytt namn igjen i 1923, det noverande Jelizovo. Staden fekk status som urbanliknande busetnad i 1964 og bystatus i 1975.

Petropavlovsk-Kamtsjatskij lufthamn, den største på Kamtsjatka, ligg like ved byen.

Busetnader grunnlagde i 1848
NGC 1672

NGC 1672 er ein Seyfert-stavspiralgalakse som ligg rundt 60 millionar lysår unna jorda i stjernebiletet Gullfisken.

Kjelder 

 Denne artikkelen baserer seg på pressemelding STScI-2007-15 frå Space Telescope Science Institute.

Stavspiralgalaksar
Seyfert-galaksar
Gullfisken
1672
Karatsjajevsk

Karatsjajevsk (russisk Карача́евск) er ein by i Republikken Karatsjajevo-Tsjerkessia i Russland med om lag 20 000 innbyggjarar. Han ligg ved elva Kuban, rundt 60 km sør for Tsjerkessk. 

Karatsjajevsk vart grunnlagd i 1929 som Georgijevskoje, men namnet vart raskt endra til Mikojan-Sjahar, etter Anastas Mikojan. Frå 5. oktober 1944 til 1. januar 1957, medan karatsjaiane var i eksil i Sentral-Asia, var byen ein del av Den georgiske SSR med namnet Klukhori. 

Området rundt byen er rikt på fortidsminne frå mellomalderen, som ruinane av Khumar og Sjoana-kyrkja frå 900-talet.

Kjelder 
 Delar av denne artikkelen bygger på «Karatsjajevsk» frå , den 30. januar 2009. 
 

Busetnader grunnlagde i 1926
Ust-Dzjeguta

Ust-Dzjeguta (russisk Усть-Джегута) er ein by i Republikken Karatsjajevo-Tsjerkessia i Russland med om lag 30 000 innbyggjarar. Han ligg ved elva Kuban, rundt 15 km sør for Tsjerkessk.

Han vart grunnlagd av kosakkar i 1861 som stanitsaen Dzjegutinskaja (russisk Джегутинская). Han fekk bystatus i 1975. 

Busetnader grunnlagde i 1861
Skjorgås

Skjorgås (Anseranas semipalmata) er ein vassfugl som lever i kystnære strøk i 
nordlege Australia og på savannar i det sørlege Ny-Guinea. Arten er monotypisk i den biologiske familien Anseranatidae, det vil seie einaste medlem i slekta og i familien.

Skildring 
Skjorgjæser er lett kjennelege fuglar med svart og kvit fjørdrakt og gule føter. Føtene har berre dels symjehud mellom tærne, sjølv om gjæsene beitar på vegetabilsk materiale i vatnet som på land. Hannar er større enn hoer. I motsetnad til hos verklege gjæser, så gjer skjorgjæser ei gradvis myting slik at dei ikkje får ein periode utan evne til å flyge. Lætet frå skjorgåsa er ei høg tuting.

Systematikk 
Denne arten er plassert i den biologiske ordenen Anseriformes, og i sin eigen familie Anseranatidae. Skjorgåsa har det karakteristiske nebbet til andefuglar, men vert åtskild frå andre artar innanfor denne ordenen. Dei andre familiane i ordenen er Anhimidae (gjetarfuglar) og Anatidae (ender, gjæser og svaner) som inneheld alle dei andre taksa.

Økologi og status 
Skjorgåsa finst i våtlandsbiotop som flaumområde og myrer. Ho er i mykje grad ein standfugl som berre flyttar seg litt i den tørre årstida. Dei er kolonihekkarar og selskapelege utanfor hekkesesongen når dei dannar store og støyande flokkar på opptil nokre få tusen individ. Skjorgåsa hekkar på bakken, eit typisk kull er på 5-14 egg. Somme hannar kan pare seg med to hoer. 

I 2009 er denne arten er talrik i utbreiingsområdet. Men det meste av den sørlege bestanden blei utrydda i midten av 1900-talet av overdriven jakt og øydelegging av habitat. Etter det blei det gjennomført prosjekt for å innføre arten og populasjonen har igjen nådd eit nivå kor det kan drivast regelmessig jakt. I delstaten Victoria var skjorgåsa oppført som nær trua på den lokale rådgjevande lista i 2007. For Australia sett under eitt er populasjonen livskraftig og det førekjem kontrollert jakt i sesongen når tala er store.

Kjelder 
Denne artikkelen bygger på «Magpie-goose» frå ,  den 30. januar 2009.  
 
BirdLife International (2014) Species factsheet: Anseranas semipalmata. Henta frå http://www.birdlife.org den 20. desember 2014.
Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson (august 2014), The eBird/Clements checklist of birds of the world:  Updates & Corrections – August 2014, Cornell Lab of Ornithology, henta 20. desember 2014

Fotnotar

Bakgrunnsstoff 

Andefuglar
Fuglar i den australske regionen
Yngve

Yngve er eit mannsnamn som kjem frå norrønt Yngvi, i norrøn gudelære eit anna namn for guden Frøy, føreleddet ei sideform til gudenamnet Ing.

Yngve har namnedag 11. februar.

Bruken av namnet i Noreg 
Namnet Yngve kom i bruk i Noreg rundt 1860, men vart ikkje vanleg før etter andre verdskrigen. Populariteten nådde ein topp rundt 1970.
 Ved folketeljinga i 1801 var namnet ikkje registrert brukt.
 Ved folketeljinga i 1900 var 37 registrerte med namnet, flest i Kristiania.
 I 2008 er det 2353 menn som har Yngve til første fornamn.

Kjende namneberarar 
 Yngve Hågensen (f. 1938), norsk fagforeningsleiar
 Yngve Sætre (f. 1962), norsk musikar og produsent
 Yngve Sundvor (f. 1968), norsk sceneinstruktør

Sjå òg:

Kjelder 
 Folketeljingar i Digitalarkivet
 Olav Veka 1991: Namneboka, Det Norske Samlaget ISBN 82-521-3604-4

Mannsnamn
Førenamn av norrønt opphav
Ingve

Ingve er eit mannsnamn som kjem frå norrønt Yngvi, i norrøn gudelære eit anna namn for guden Frøy. Ei vanlegare form av det same namnet er Yngve.

Ingve har namnedag 11. februar.

Bruken av namnet i Noreg 
Namnet Ingve kom i bruk i Noreg midt på 1800-talet, først som kvinnenamn, mot slutten av 1800-talet berre som mannsnamn.
 Ved folketeljinga i 1801 var namnet ikkje registrert brukt.
 Ved folketeljinga i 1900 var 4 registrerte med namnet.
 I 2008 var det 363 menn som hadde «Ingve» til første fornamn.

Kjende namneberarar 
 Ingve Iversen (f 1972), norsk politikar

Kjelder 
 Folketeljingar i Digitalarkivet
 Olav Veka 1991: Namneboka, Det Norske Samlaget ISBN 82-521-3604-4

Bakgrunnsstoff

Mannsnamn
Førenamn av norrønt opphav
Mayhem

Mayhem er ei norsk svartmetallgruppa som vart danna på 1980-talet. Gruppa er kjend for kontroversar, slik som sjølvmordet til vokalisten «Dead» i 1991 og drapet på gitaristen «Euronymous» i 1993 utført av Varg Vikernes.

Mayhem vann Spellemannprisen 2007 i klassen metal for albumet Ordo Ad Chao.

Studioalbum 
 1987: Deathcrush
 1994: De Mysteriis Dom Sathanas
 1997: Wolf's Lair Abyss
 2000: Grand Declaration of War
 2004: Chimera
 2007: Ordo Ad Chao
 2014: Esoteric Warfare
 2019: Daemon

Kjelder 
 Denne artikkelen bygger på «Mayhem (band)» frå , den 30. januar 2009. 
 

Norske black metal-band
 
Vinnarar av Spellemannprisen
Musikkgrupper skipa i 1984
Yngvar

Yngvar er eit mannsnamn som kjem frå norrønt Yngvarr. Føreleddet er ei sideform til namnet  Ing , norrøn gudelære eit anna namn for guden Frøy. Etterleddet er kanskje 'krigar'. Ei vanlegare form av namnet er Ingvar.

Yngvar har namnedag 25. september.

Bruken av namnet i Noreg 
Namneforma Yngvar(d) kom i bruk i Noreg midt på 1800-talet, først i byane.
 Ved folketeljinga i 1801 var namnet ikkje registrert brukt.
 Ved folketeljinga i 1900 var 144 registrerte med namnet, flest i Kristiania
 I 2008 var det 996 menn som hadde Yngvar til første fornamn, 4 heitte Yngvard.

Kjende namneberarar 
 Yngvar Øysteinsson, konge av ynglingeætta
 Yngvar Nielsen (1843-1916), norsk historikar
 Yngvar Ustvedt den eldre (1868-1938), norsk stortingsmann
 Yngvar Kjelstrup (1887-1986), hamnerådmann og hamnefogd i Oslo
 Yngvar Ustvedt (1928-2007), norsk kringkastingsmann
 Yngvar Numme (f. 1944), norsk komikar og musikar (frå Dizzie Tunes)
 Yngvar Andersen (f. 1974), norsk programleiar og vinnar av Målprisen

Kjelder 

 Folketeljingar i Digitalarkivet
 Olav Veka 1991: Namneboka, Det Norske Samlaget ISBN 82-521-3604-4

Bakgrunnsstoff

Mannsnamn
Førenamn av norrønt opphav